Na temelju članka 22. Zakona o odgoju i obrazovanju u osnovnoj i srednjoj školi („Narodne novine“ broj; 87/08., 86/09., 92/10., 105/10.,90/11., 5/12., 16/12., 86/12., 126/12., 94/13. i 152/14), Pravilnika o elementima i kriterijima za izbor kandidata za upis u I. razred srednje škole („Narodne novine“ broj; 49/15. i 47/17.), Odluke o upisu učenika u 1. razred srednje škole u školskoj godini 2017./2018. („Narodne novine“ broj; 47/18) i članka 106. Statuta, Srednja škola Marka Marulića Slatina, objavljuje

**N A T J E Č A J**ZA UPIS UČENIKA U I. RAZRED SREDNJIH ŠKOLA
ZA 2018./2019. ŠKOLSKU GODINU

**1. Prijava i upis učenika u srednju školu**

Učenici koji osnovno obrazovanje završavaju kao redoviti učenici osnovne škole u Republici Hrvatskoj u školskoj godini 2017./2018. prijavljuju se u NISpuSŠ

u skladu s postupcima opisanima na mrežnoj stranici [www.upisi.hr](http://www.upisi.hr).

Učenici koji osnovno obrazovanje ne završavaju kao redoviti učenici osnovne škole u Republici Hrvatskoj (kandidati koji osnovno obrazovanje završavaju ili su završili u inozemstvu ili drugim obrazovnim sustavima; kandidati koji nisu s pozitivnim uspjehom završili prvi razred srednje škole u Republici Hrvatskoj, ispisali su se te žele ponovno upisati prvi razred u drugom obrazovnom programu; kandidati koji su prethodne školske godine završili osnovno obrazovanje u Republici Hrvatskoj, ali se nisu upisali u srednju školu) prijavljuju se Središnjem prijavnom uredu na način opisan na mrežnoj stranici [www.upisi.hr](http://www.upisi.hr).

Učenici koji se žele upisati u I. razred srednje škole u školskoj godini 2018./2019., a stekli su svjedodžbe koje nisu izdane u Republici Hrvatskoj, dužni su pokrenuti postupak priznavanja završenoga osnovnog obrazovanja. Na temelju Zakona o priznavanju inozemnih obrazovnih kvalifikacija (»Narodne novine«, broj 158/2003, 198/2003, 138/2006 i 45/2011) postupak priznavanja završenoga osnovnog obrazovanja u inozemstvu, radi pristupa srednjem obrazovanju u Republici Hrvatskoj, provodi školska ustanova u koju se podnositelj zahtjeva upisuje.

Postupci potvrđivanja (zaključavanja) lista prioriteta, potpisivanja i pohranjivanja prijavnica s konačnom listom prioriteta učenika opisani su na mrežnoj stranici

[www.upisi.hr](http://www.upisi.hr).

Na temelju javne objave konačnih ljestvica poretka učenika u NISpuSŠ-u učenik ostvaruje pravo upisa u I. razred srednje škole u školskoj godini 2018./2019. Iznimno od stavka 1. ove točke, učenici koji se upisuju u programe obrazovanja za koje je potrebno dostaviti dokumente o ispunjavanju posebnih uvjeta iz natječaja za upis (dokazivanje zdravstvene sposobnosti kandidata za obavljanje poslova i radnih zadaća u odabranom zanimanju i sl.) te učenici koji su ostvarili dodatna prava za upis, ostvaruju pravo upisa u srednju školu u školskoj godini 2018./2019. nakon dostave navedenih dokumenata u predviđenim rokovima iz točke X., XI. i XII. Odluke o upisu učenika u i. razred srednje škole u školskoj godini 2018./2019., što u NISpuSŠ-u potvrđuje srednja škola u kojoj učenik ostvaruje pravo upisa sukladno konačnoj ljestvici poretka. Učenici koji ne dostave navedenu dokumentaciju u propisanim rokovima u točkama X., XI. i XII. Odluke gube pravo upisa ostvarenog u ljetnome upisnom roku te se u jesenskome roku mogu kandidirati za upis u preostala slobodna upisna mjesta.

Učenik svoj upis potvrđuje vlastoručnim potpisom i potpisom roditelja/skrbnika na obrascu (upisnici) dostupnom na mrežnoj stranici NISpuSŠ-a (www.upisi.hr), koji je dužan dostaviti u srednju školu u rokovima utvrđenim u točkama X., XI. i XII. Odluke.

1. **Programi obrazovanja i uvjeti za upis**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **NAZIV I ADRESA ŠKOLE** | **PROGRAM OBRAZOVANJA/****ZANIMANJE** | **Trajanje obrazovanja** | **Broj****učenika** | **Bodovni prag** | **Nastavni predmeti značajni****za izbor kandidata** | **Popis dokumenata koji su uvjet za upis u pojedini program obrazovanja/****Popis zdravstvenih zahtjeva** | **Natjecanje iz znanja a vrednuje se pri upisu** | **Strani jezici koji se izvode kao obvezni nastavni predmeti** |
| **SREDNJA ŠKOLA****MARKA MARULIĆA****SLATINA**Trg Ruđera Boškovića 16,33520 SlatinaTel: 033/551-449Tel: 033/551-641Mob: 098/229-758Email:ss.marka.marulica@vt.t-com.hrssmmrav@slatina.t-com.hrssmmtaj@slatina.t-com.hr | **Opća gimnazija****(320104)** | **4** | **44** | **nema** | hrvatski jezik, matematika, strani jezik, biologija, povijest, geografija/natjecanje iz znanja: biologija | **Zdravstveni zahtjevi:**  Uredno kognitivno funkcioniranje. | **Biologija** | **Engleski jezik, Njemački jezik** |
| **Ekonomist****(060724)** | **4** | **20** | **nema** | hrvatski jezik, matematika, strani jezik, povijest, geografija, tehnička kultura/natjecanje iz znanja: informatika | Potvrda nadležnog školskog liječnika**Zdravstveni zahtjevi:**  uredna funkcija gornjih ekstremiteta, uredno kognitivno funkcioniranje | **Informatika** | **Engleski jezik** |
| **Elektrotehničar****(040104)** | **4** | **20** | **nema** | hrvatski jezik, matematika, strani jezik, fizika, kemija, tehnička kultura/natjecanje iz znanja: informatika | Liječnička svjedodžba medicine rada**Zdravstveni zahtjevi:**  uredan vid, dubinski (prostorni) vid i raspoznavanje boja, uredna ravnoteža i stabilno stanje svijesti, uredno kognitivno, emocionalno i psihomotoričko funkcioniranje, uredna funkcija mišićno-koštanog sustava, uredna funkcija srčano-žilnog i dišnog sustava | **Informatika** | **Engleski jezik** |
| **Agroturistički tehničar****(330404)** | **4** | **20** | **nema** | hrvatski jezik, strani jezik, matematika, biologija, tehnička kultura, geografija/natjecanje iz znanja: mladi tehničari | Liječnička svjedodžba medicine rada**Zdravstveni zahtjevi:**  uredan njuh i raspoznavanje boja, uredno kognitivno i emocionalno funkcioniranje, uredna funkcija srčano-žilnog, dišnog i mišićno-koštanog sustava, uredna funkcija kože na otkrivenim dijelovima tijela, odsutnost alergije na profesionalne alergene. | **Mladi tehničar** | **Engleski jezik** |

Kako bi se osigurala točnost cijeloga postupka rangiranja na programe obrazovanja, prilikom upisa kandidati su dužni provjeriti osobne podatke, ocjene iz osnovne škole te, ako ih posjeduju, rezultate državnih i međunarodnih natjecanja, kao i sve ostale upisane podatke koji se nalaze u sustavu NISpuSŠ-u, a u skladu s rokovima navedenim u ovom natječaju.

Ako su podaci netočni, učenici trebaju što prije obavijestiti razrednika u svojoj školi.

**3. Uvjeti upisa i upisni rokovi**

Učenici će se prijavljivati za upis i upisivati u I. razred srednjih škola u školskoj godini 2018./2019. u ljetnome i jesenskom upisnom roku

**LJETNI UPISNI ROK**

|  |  |
| --- | --- |
| Opis postupaka | Datum |
| Početak prijava u sustav | 25. 5. 2018. |
| Završetak registracije za kandidate izvan redovitog sustava obrazovanja RH | 13. 6. 2018. |
| Početak prijava obrazovnih programa | 26. 6. 2018. |
| Završetak prijave obrazovnih programa koji zahtijevaju dodatne provjere | 2. 7. 2018. |
| Provođenje dodatnih ispita i provjera te unos rezultata | 3. 7. 2018. (u 8 sati) |
| Rok za dostavu dokumentacije redovitih učenika (stručno mišljenje HZZ-a i ostali dokumenti kojima se ostvaruju dodatna prava za upis) | 26. 6. 2018. |
| Dostava osobnih dokumenata i svjedodžbi za kandidate izvan redovitog sustava obrazovanja RH Središnjem prijavnom uredu | 25. 5. – 26. 6. 2018. |
| Unos prigovora na unesene ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis | 6. – 7. 7. 2018. |
| Brisanje s lista kandidata koji nisu zadovoljili preduvjete | 9. 7. 2018. |
| Završetak prijava obrazovnih programa. Početak ispisa prijavnica | 10. 7. 2018. |
| Krajnji rok za zaprimanje potpisanih prijavnica (učenici donose razrednicima, a ostali kandidati šalju prijavnice Središnjem prijavnom uredu). Brisanje s lista kandidata koji nisu zadovoljili preduvjete ili dostavili prijavnice | 12. 7. 2018. |
| **Objava konačnih ljestvica poretka** | **13. 7. 2018.** |
| Dostava dokumenata koji su uvjet za upis u određeni program obrazovanja srednje škole (potvrda školske medicine, potvrda obiteljskog liječnika ili liječnička svjedodžba medicine rada, i ostali dokumenti kojima su ostvarena dodatna prava za upis) u srednju školu**Dostava potpisanog obrasca o upisu u I. razred srednje škole (upisnice)**u srednju školu u koju se učenik upisao (škole same određuju točne datume za zaprimanje upisnica i dodatne dokumentacije unutar ovdje predviđenog razdoblja i objavljuju ih u natječaju te na svojoj mrežnoj stranici i oglasnoj ploči škole) | 13. – 19. 7. 2018. (od 8 do 13 sati) |
| Objava okvirnog broja slobodnih mjesta za jesenski upisni rok | 20. 7. 2018. |
| Službena objava slobodnih mjesta za jesenski upisni rok | 11. 8. 2018. |

**JESENSKI UPISNI ROK**

|  |  |
| --- | --- |
| **Opis postupaka** | **Datum** |
| Početak prijava u sustav i prijava obrazovnih programa | 21. 8. 2018. |
| Završetak registracije za kandidate izvan redovitog sustava obrazovanja RH | 23. 8. 2018. |
| Dostava osobnih dokumenata, svjedodžbi i ostale dokumentacije za kandidate izvan redovitoga sustava obrazovanja RH Središnjem prijavnom ureduDostava dokumentacije redovitih učenika (stručno mišljenje HZZ-a i ostali dokumenti kojima se ostvaruju dodatna prava za upis i sl.) | 21. 8. 2018. |
| Završetak prijave obrazovnih programa koji zahtijevaju dodatne provjere | 22. 8. 2018. |
| Provođenje dodatnih ispita i provjera te unos rezultata | 23. 8. 2018.  |
| Unos prigovora na osobne podatke, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis. Završetak unosa rezultata s popravnih ispita.Brisanje s lista kandidata koji nisu zadovoljili preduvjete | 24. 8. 2018. |
| Završetak prijava obrazovnih programa. Početak ispisa prijavnica | 27. 8. 2018. |
| Krajnji rok za zaprimanje potpisanih prijavnica (učenici donose razrednicima, a ostali kandidati šalju Središnjem prijavnom uredu)Brisanje s lista kandidata koji nisu zadovoljili preduvjete ili dostavili prijavnice | 29. 8. 2018. |
| **Objava konačnih ljestvica poretka** | **30. 8. 2018.** |
| Dostava dokumenata koji su uvjet za upis u određeni program obrazovanja (potvrda liječnika školske medicine, potvrda obiteljskog liječnika ili liječnička svjedodžba medicine rada, i ostali dokumenti kojima su ostvarena dodatna prava za upis) srednje škole.**Dostava potpisanog obrasca o upisu u I. razred srednje škole (upisnice)**u srednju školu u koju se učenik upisao | 31. 8. 2018. |
| Objava slobodnih upisnih mjesta nakon jesenskog upisnog roka | 1. 9. 2018. |

**Prijava kandidata s teškoćama u razvoju**

**Ljetni upisni rok**

|  |  |
| --- | --- |
| Kandidati s teškoćama u razvoju prijavljuju se u uredima državne uprave u županiji odnosno Gradskom uredu za obrazovanje, kulturu i sport Grada Zagreba te iskazuju svoj odabir s liste prioriteta redom kako bi željeli upisati obrazovne programe | 25. 5. – 9. 6. 2018 |
| Registracija kandidata s teškoćama u razvoju izvan redovitog sustava obrazovanja RH | 25. 5. – 9. 6. 2018. |
| Dostava osobnih dokumenata i svjedodžbi za kandidate s teškoćama u razvoju izvan redovitog sustava obrazovanja RH Središnjem prijavnom uredu | 25. 5. – 15. 6. 2018. |
| Upisna povjerenstva ureda državne uprave unose navedene odabire u sustav NISpuSŠ | 25. 5. – 15. 6. 2018. |
| Zatvaranje mogućnosti unosa odabira kandidata | 15. 6. 2018. |
| Provođenje dodatnih provjera za kandidate s teškoćama u razvoju i unos rezultata u sustav | 18. 6. 2018. |
| Rangiranje kandidata s teškoćama u razvoju sukladno listama prioriteta | 21. 6. 2018. |
| Smanjenje upisnih kvota razrednih odjela pojedinih obrazovnih programa | 23. 6. 2018. |

**Jesenski upisni rok**

|  |  |
| --- | --- |
| Kandidati s teškoćama u razvoju prijavljuju se u uredima državne uprave u županiji odnosno Gradskom uredu za obrazovanje, kulturu i sport Grada Zagreba te iskazuju svoj odabir liste prioriteta redom kako bi željeli upisati obrazovne programe | 16. i 17. 8. 2018. |
| Registracija kandidata s teškoćama u razvoju izvan redovitog sustava obrazovanja RH | 16. – 17. 8. 2018. |
| Dostava osobnih dokumenata i svjedodžbi za kandidate s teškoćama u razvoju izvan redovitog sustava obrazovanja RH Središnjem prijavnom uredu | 16. i 17. 8. 2018. |
| Upisna povjerenstva ureda državne uprave unose navedene odabire u sustav NISpuSŠ | 16. i 17. 8. 2018. |
| Zatvaranje mogućnosti unosa odabira kandidata | 17. 8. 2018. |
| Provođenje dodatnih provjera za kandidate s teškoćama u razvoju i unos rezultata u sustav | 20. 8. 2018. |
| Rangiranje kandidata s teškoćama u razvoju sukladno listama prioriteta | 21. 8. 2018. |
| Smanjenje upisnih kvota razrednih odjela pojedinih obrazovnih programa | 21. 8. 2018 |

**4. Podnošenje prigovora**

Tijekom provedbe postupka prijava i upisa učenika u I. razred srednje škole, učenici i ostali kandidati mogu podnositi usmene i pisane prigovore tijekom provedbe postupka.

Redoviti učenik osnovne škole u RH može usmeno prigovoriti svom razredniku zbog netočno navedenih zaključnih ocjena iz nastavnih predmeta, osobnih podataka ili podataka na temelju kojih se ostvaruju dodatna prava za upis i zatražiti njihov ispravak.

Kandidat koji nema status redovitog učenika osnovne škole u RH (kandidat koji osnovno obrazovanje završava ili je završio u inozemstvu ili drugim obrazovnim sustavima; kandidat koji nije s pozitivnim uspjehom završio prvi razred srednje škole u RH, ispisao se te želi ponovno upisati prvi razred u drugom obrazovnom programu; kandidat koji je prethodne školske godine završio obrazovanje u RH ali nije upisao srednju školu) može zbog netočno unesenih ocjena ili osobnih podataka usmeno prigovoriti Središnjem prijamnom uredu koji je unio podatke.

U slučaju da nisu ispravljeni netočno uneseni podaci, učenici i ostali kandidati mogu podnijeti pisani prigovor CARNetovoj službi za podršku obrazovnom sustavu na obrascu za prigovor koji je dostupan na mrežnoj stranici NISpuSŠ-a.

U slučaju da učenik pri ocjenjivanju ispita provjere sposobnosti i darovitosti ili znanja nije zadovoljan ocjenom, može pisanim putem podnijeti prigovor srednjoj školi koja je provela ispit.

U slučaju da se utvrdi neregularnost ili nepravilnosti u postupku provedbe ispita, ravnatelj srednje škole na prijedlog upisnog povjerenstva mora otkloniti te nepravilnosti i utvrditi novu ocjenu.

Rokovi za podnošenje prigovora iz ove točke utvrđeni su u točci 3. ovog natječaja.

**5. Podaci o kontaktima**

Za sve upite vezano uz provedbu upisa u Srednjoj školi Marka Marulića na raspolaganju stoje sljedeći kontakti:

|  |  |  |  |
| --- | --- | --- | --- |
| **Ime i prezime** | **Tel:** | **Fax:** | **e-mail:** |
| Darko Špoljarić | 033/551-641, 551-449 | mob: 098/229-758 | ssmmrav@slatina.t-com.hr |
| Ljiljana Matošević | 033/551-097 | mob: 095/899-7911 | liljana.matosevic@skole.hr |
| Siniša Grahonja | - | mob: 099/874-6982 | sinisa.grahonja@skole.hr |

KLASA: 602-03/18-01/50

URBROJ: 2189-78-01/1-18-01

Slatina, 20. lipanj 2018.

 Ravnatelj:

 Darko Špoljarić, mag. ing.